**Red Bull Ring** (գերմ.՝ Red Bull Ring), մրցարշավային ուղի Շպիլբերգ բնակավայրի մոտ (Շտիրիա, Ավստրիա)։ Ավտոմրցուղու սեփականատերը ներկայումս *Red Bull* ընկերությունն է։ Մրցուղում 1970-2019 թվականներին անցկացվել են Ավստրիայի Գրան պրիի 31 առաջնություն։

Հիմնադրման պահին մրցուղին կոչվել է «Օստերայխրինգ» (գերմ.՝ Österreichring), հետագայում այն վերակակառուցվել ու վերանվանվել է *А1-Ring*։ 2004 թվականին մրցուղին քանդվել ու 2008 թվականին կրկին վերակառուցվել է *Red Bull* ընկերության կողմից։ 2011 թվականին ութ տարվա ընդմիջումից հետո մրցուղին կրկին գործել է։

Պատմություն
-----------

«Օստերայխրինգ» (մոխրագույն գծեր) և *А1-Ring* (սև գծեր) մրցուղիների սխեման
«Օստերայխրինգ» մրցուղին կառուցվել էր 1969 թվականին «Ցելտվեգ» մայրուղու հարևանությամբ, որտեղ կայացել էր Ավստրիայի առաջին Գրան պրին։ «Օստերայխրինգը» արգընթաց մրցուղի էր, սակայն 1987 թվականին Միջազգային ավտոմոբիլային ֆեդերացիան այն համարել է անվտանգության պահանջներին անհամապատասխան, և դադարեցրել է այստեղ անցկացնել Ֆորմուլա-1-ի Գրան պրին։

1996 թվականին մրցուղին արմատապես նորացվել է և վերանվանվել *А1-Ring*՝ բջջային կապի *А1* ընկերության պատվին, որ վճարել էր վերաձևավորման բոլոր ծախսերը։ Դրանից հետո տասնամյա պայմանագիր է կնքվել «Ֆորմուլա» ընկերության հետ՝ Գրան պրին Ավստրիայում կակազմակերպելու մասին։ Բացի այդ՝ 2001-2003 թվականներին մրցուղին ընդունել է *DTM* մրցաշարերը։ Սակայն 2003 թվականին «Ֆորմուլայի» նախագահ Բերնի Էկլսթոունը խզել է պայմանագիրը, քանի որ Ավստրիայում ընդունվել է ծխախոտի գովազդի արգելանքի օրենքը, իսկ այդպիսի գովազդը «Ֆորմուլայի» եկամտի հիմնական մասն է կազմել։ 2004 թվականին շրջակա միջավայրի ու ֆինանսավորման խնդիրների պատճառով մրցուղու հիմանական շինությունները քանդվել են, ինչն այլևս հնարավորություն չի ընձեռել այստեղ միջազգային կարգի մրցարշավներ անցկացնել։

2005 թվականից լուրեր են պտտվել մրցուղու հնարավոր վերազինման մասին։ 2006 թվականին «Ֆորմուլա-1»-ի նախկին մրցարշավորդ Ալեքսանդր Վուրցը հայտարարել է, որ պատրաստվում է գնել *А1-Ring*-ը և այն պատրաստել մրցույթների կազմակերպմանը։ Մեկ տարի անց մրցուղին համատեղ վերակառուցելու մտադրության մասին են հայտնել *Red Bull*, *VW*, *KTM* և *Magna International* ընկերությունները։

2008 թվականին մրցուղին գնել է *Red Bull*-ի սեփականատեր Դիտրիխ Մատեշիցը, որն այն վերանվանել է *Red Bull Ring* և սկսել ենթակառուցվածքների վերակառուցումը։ Ավտոմրցուղու ուղին չի փոխվել։ 2011 թվականին այստեղ է անցկացվել *DTM* առաջնությունը, սակայն Մատեշիցը թերահավատությամբ է վերաբերվել նախկին «Օստերայխրինգում» Ավստրիայի Գրան պրին կազմակերպելու հնարավորությանը։ Ամեն դեպքում, 2013 թվականի հուլիսի 23-ին ավտոդրոմում տեղեկություն է հայտնվել, ոչ 2014 թվականի հուլիսի 6-ին կկայանա «Ֆորմուլա-1»-ի Ավստրիայի առաջնությունը։ 2014 թվականի հունիսի 22-ին այստեղ կայացել է Ավստրիայի 27-րդ Գրան պրին, ինչից հետո մրցարշավը դարձել է տարեկան։

Մրցուղու հետագիծ
----------------

«Օստերայխրինգ» մրցուղին առանձնանում էր իր արագընթաց ոլորաններով և շրջադարձին բարձր միջին արագությամբ։ 1987 թվականի Ավստրիայի Գրան պրիում Նելսոն Պիկեն հաղթել է 256,638 կմ/ժ արագությամբ (ժամանակի ռեկորդը պատկանում էր «Սիլվերսթոուն» մրցուղուն՝ 258,983 կմ/ժ)։ Վերագործարկման ընթացքում էական միայն մեկ փոփոխություն է կատարվել․ 1977 թվականին ավելացվել է *Hella-Licht* կոչվող S-աձև հանգույցը։

Քննադատության թիրախ է դարձել մրցուղու չափազանց նեղ ելակետային ուղիղ հատվածը, որը շատ բախումների առիթ է հանդիսացել։ Բացի այդ՝ անտառից, որով շրջապատված է մրցուղին, պարբերաբար դուրս էին գալիս եղնիկներ, ինչը ևս վթարային իրավիճակի առիթ էր հանդիսանում։

Գերման Տիլկեի կողմից վերակառուցված *А1-Ring*՝ ուղին պահպանել է հին ճանապարհի հիմնական ձևը, սակայն ուղին կրճատվել է՝ 5,9 կմ-ից վերածվելով 4,3 կմ-ի։ Շրջանագծի անցման միջին արագությունը նույնպես ընկել է։ 1997 թվականին Ավստրիայի Գրան պրիում Ժակ Վիլնևը շրջանն անցել է 221,364 կմ/ժ միջին արագությամբ։

| Տարեթիվ | Երկարություն (մ) | Գրան պրի | Շրջագծի ռեկորդ |
| --- | --- | --- | --- |
| Շրջագծի ռեկորդ արշավում |
| 1970 | 5 911 | 5 (1970—1975) | 1’34.85 (1975, Նիկի Լաուդա) |
| 1’37.22 (1974, Քլեյ Ռեգացոնի) |
| 1976 | 5 909.5 | 1 1976 | 1’35.02 (1976, Ջեյմս Հանթ) |
| 1’35.91 (1976, Ջեյմս Հանթ) |
| 1977 | 5 942.4 | 1 (1977—1987) | 1’23.357 (1987, Նելսոն Պիկե) |
| 1’28.318 (1987, Նեյջլ Մենսել) |
| 1997 | 4 323 | 1 (1997) | 1:10,304 (1997, Ժակ Վիլնյով) |
| 1:11,814 (1997, Ժակ Վիլնյով) |
| 1999 | 4 319 | 2 (1998—1999) | 1:10,954 (1999, Միկա Հակինեն) |
| 1:12,107 (1999, Միկա Հակինեն) |
| 2000 | 4 326 | 5 (2000—2003, 2014) | 1:07,908 (2003, Միխայել Շումախեր) |
| 1:08,337 (2003, Միխայել Շումախեր) |

Ավստրիայի Գրան պրիի հաղթողներ «Օստերայխրինգ» մրցուղում
------------------------------------------------------

«Օստերայխրինգ» մրցուղու սխեմա (1977—1996 թվականներ)

| Սեզոն | # | Արշավորդ | Կոնստրուկտոր |
| --- | --- | --- | --- |
| 1987 | 19 | Միացյալ Թագավորություն Նայջել Մենսել | Williams-Honda |
| 1986 | 18 | Ֆրանսիա Ալեն Պրոստ | McLaren-TAG Porsche |
| 1985 | 17 | Ֆրանսիա Ալեն Պրոստ | McLaren-TAG Porsche |
| 1984 | 16 | Ավստրիա Նիկի Լաուդա | McLaren-TAG Porsche |
| 1983 | 15 | Ֆրանսիա Ալեն Պրոստ | Renault |
| 1982 | 14 | Իտալիա Էլիո դե անժելիս | Lotus-Ford |
| 1981 | 13 | Ֆրանսիա Ժակ Լաֆիտ | Ligier-Matra |
| 1980 | 12 | Ֆրանսիա Ժան-Պիեռ Ժաբուի | Renault |
| 1979 | 11 | Ավստրալիա Ալան Ջոնս | Williams-Ford |
| 1978 | 10 | Շվեդիա Ռոնի Պետերսոն | Lotus-Ford |
| 1977 | 9 | Ավստրալիա Ալան Ջոնս | Shadow-Ford |
| 1976 | 8 | Միացյալ Թագավորություն Ջոն Ուոթսոն | Penske-Ford |
| 1975 | 7 | Իտալիա Վիտորիո Բրամբիլա | March-Ford |
| 1974 | 6 | Արգենտինա Կառլոս Ռոյտեման | Brabham-Ford |
| 1973 | 5 | Շվեդիա Ռոնի Պետերսոն | Lotus-Ford |
| 1972 | 4 | Բրազիլիա Էմերսոն Ֆիտիպալդի | Lotus-Ford |
| 1971 | 3 | Շվեյցարիա Յո Զիֆերտ | BRM |
| 1970 | 2 | Բելգիա Ժակի Իքս | Ferrari |

Ավստրիայի Գրան պրիի հաղթողները *А1-Ring* մրցուղում
--------------------------------------------------

*Red Bull Ring*-ը Ավստրիայի քարտեզին

| Տարի | # | Ավտոարշավորդ | Թիմ |
| --- | --- | --- | --- |
| 2003 | 26 | Գերմանիա Միխայել Շումախեր | Ferrari |
| 2002 | 25 | Գերմանիա Միխայել Շումախեր | Ferrari |
| 2001 | 24 | Միացյալ Թագավորություն Դևիդ Կուլտհարդ | McLaren-Mercedes |
| 2000 | 23 | Ֆինլանդիա Միկա Հակինեն | McLaren-Mercedes |
| 1999 | 22 | Միացյալ Թագավորություն Էդդի Իրվայն | Ferrari |
| 1998 | 21 | Ֆինլանդիա Միկա Հակինեն | McLaren-Mercedes |
| 1997 | 20 | Կանադա Ժակ Վիլնյով | Williams-Renault |

Ավստրիայի Գրան պրիի հաղթողները *Red Bull Ring* մրցուղում
--------------------------------------------------------

| Տարի | # | Ավտոարշավորդ | Թիմ |
| --- | --- | --- | --- |
| 2019 | 32 | Նիդերլանդներ Մաքս Ֆերստապեն | Red Bull-Honda |
| 2018 | 31 | Նիդերլանդներ Մաքս Ֆերստապեն | Red Bull-TAG Heuer |
| 2017 | 30 | Ֆինլանդիա Վալտերի Բոտաս | Mercedes |
| 2016 | 29 | Միացյալ Թագավորություն Լյուիս Համիլթոն | Mercedes |
| 2015 | 28 | Գերմանիա Նիկո Ռոսբերգ | Mercedes |
| 2014 | 27 | Գերմանիա Նիկո Ռոսբերգ | Mercedes |

Ծանոթագրություններ
------------------

1. 1 2  Manipe F1
2. ↑  "Формула-1" приедет в Шпильберг в последний раз. РОЛ по материалам газеты Спорт-Экспресс
3. ↑  «DTM: Шпильберг готов принять гонки. Автоспорт». Արխիվացված է օրիգինալից 2011 թ․ նոյեմբերի 21-ին. Վերցված է 2020 թ․ մարտի 24-ին.
4. ↑  «Wenig Chance auf neue Spielberg-Partner. steiermark.orf.at». Արխիվացված է օրիգինալից 2011 թ․ հուլիսի 25-ին. Վերցված է 2011 թ․ հունիսի 3-ին.
5. ↑  «Берни Экклстоун хочет вернуть Формулу 1 в Австрию. f-1sports.com.ua». Արխիվացված է օրիգինալից 2011 թ․ մարտի 17-ին. Վերցված է 2011 թ․ հունիսի 3-ին.
6. ↑  «DTM: Шпильберг. Автоспорт». Արխիվացված է օրիգինալից 2011 թ․ հունիսի 4-ին. Վերցված է 2020 թ․ մարտի 24-ին.
7. ↑  Гран При Австрии пройдёт 6 июля 2014 года. f1news.ru
8. ↑  Гран-при Австрии: История. f1news.ru
9. ↑  The Austrian GP Preview. Atlas F1
10. ↑  Grand Prix of Austria. allf1.info

Արտաքին հղումներ
----------------

* Google Maps

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Red Bull Ring» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | GND: 4603167-4 · VIAF: 242294636 · WorldCat VIAF: 242294636 |

 |